خورشید ناظر

خورشید ناظر نعت گو شاعر، ادیبِ، اُردو شاعری کی صنف’’صنعتِ توشیح‘‘ میں واحد معروف شخصیت ہیں۔ اس کے ساتھ نقاد محقق سینئر صحافی اور کالم نویس ہیں۔

اصل نام 
اصل نام: ملک خورشید احمد والد کا نام: ملک غلام نبی ہے۔

تاریخ پیدائش 
تاریخ پیدائش: 2جنوری 1944ء بہاول پور میں پیدا ہوئے

قلمی نام 
قلمی نام خورشید ناظر ہے

شاعری 
خورشید ناظر کے شعری سفر کا جائزہ لیا جائے تو اندازہ ہوتا ہے کہ ان کے ہاں تجربوں کی بہتات ہے۔ مگر شعر کے فنی اور ادبی حسن پر ان کی گرفت اتنی مضبوط ہے جیسے ان کی فطرت ثانی ہو۔ حمدیہ ا شعار ایسے ہیں گویا آبشار کا بہاؤ لیکن کیا مجال کہ تخیل کی پرواز شرعی حدودو قیود سے ذرا بھی باہرہو جائے " 
حمد اور نعت میں غیر منقوط شاعری صنعت توشیح  کے استعمال کا اس قدر وسیع ذخیرہ  کسی اور شاعر کے ہاں نہیں پایا جاتا اس فن میں انہوں نے خوب  لوہا منوایا ہے

تصانیف 
 1۔ کلام فرید اور مغرب کے تنقیدی رویے(تنقید) (صد سالہ خواجہ فریدایوارڈ یافتہ)
 2خواجہ فرید کی کافیوں میں قوافی کافنی جائزہ (تنقید)
 3۔بلغ العلی بکمالہ (منظوم سیرت النبی ﷺ مکمل)
 4منظوم شرح اسماءالحسنی
 5۔ہرقدم روشنی (سفر نامہ حج )
 6۔پانچ درسی کتب (معلومات عامہ 1 تا 5)
 7۔حسنت جمیع خصالہ (حضرت محمد ﷺ کے پاک ناموں کی منظوم شرح)
 8۔وللہ الحمد (غیر منقوط حمدیہ کلام)
 9۔توشیح اسمائےمحمدﷺ
 10۔ہرقدم روشنی (سفرنامہ حج اشاعتِ دوم مع اضافہ احوالِ عمرات)
 11۔کشف الدجی بجمالہ (آزاد ہیئت میں لکھی گئی اولین سیرتِ پاک)
 12۔توشیح اسماء الحسنٰی
 13۔حمد الٰہ و مدح محمدﷺ (صنعت توشیح وغیرمنقوط میں ہدیہ حمدونعت)
 14۔ملاک و محور عالم محمدﷺ(غیر منقوط نعتیہ کلام)
 15۔مالک عالم سرور عالم غیر منقوط مجموعہ حمد و نعت

شائع شدہ نگارشات 
 1۔ ملک کے مختلف ادبی جرائد و اخبارات میں تنقیدی مضامین، تخلیقات نظم ونثر
 2۔ اخباری کالم
 3۔ بحیثیت مرتب اعلیٰ "حروف" چار شمارے
 5۔ مشتر کہ شعری مجموعہ"کرنیں"

سماجی خدمات 
 1۔ ممبر میونسپل کارپوریشن بہاول پور (1988–1992)
 2۔ممبر تعلیمی مشاورتی بورڈ ضلع بہاول پور
 3۔ ممبر پرائس کنٹرول کمیٹی ضلع بہاول پور
 4۔ممبر کنزیومر کونسل ضلع بہاول پور
 5۔ ممبر رائٹر ویلفیئر فنڈ حکومت پنجاب، بہاول پور ڈویژن

اعزازت و ایوارڈ 
اسلامیہ یونیورسٹی بہاولپور میں ان کی شخصیت اور فن پر ایم فل کی سطح کا تحقیقی مقالہ لکھا گیا ہے علاوہ ازیں ان کے سفر نامہ حج ہر قدم روشنی اور منظوم سیرت پاک بلغ العلے بکمالہ پربھی ایم فل کے مقالات میں تحقیقی کام ہو چکا ہے۔ریڈیو پاکستان بہاولپور میں انکی خدمات کو اس طرح سراہا گیا کہ ان کی تصویر کو ریڈیو پاکستان کی گیلری میں نمایاں طور پر آویزاں کیا گیا۔ 
 1 اسلامیہ یونیورسٹی بہاول پور کی طرف سے صد سالہ خواجہ فرید ایوارڈ
 2ستارہ بہاول پور ایوارڈ ( شان بہاول پور ایوارڈ 2017 ۔ )منجانب : حکومت پنجاب، بہاول پور ڈویژن بہاول پور

مزید دیکھیے 
 خورشید ناظر لائبریری
 ٹیلیگرام
 گوگل ڈرائیو

حوالہ جات 

نعتیہ شاعر
غیر منقوط کتب
1944ء کی پیدائشیں
بہاولپوری شخصیات
بقید حیات شخصیات
اردو ادب
مصنفین بلحاظ زبان
پاکستانی مصنفین بلحاظ زبان
پیشہ ہائے اردو زبان
اردو ادب کی شخصیاتادبی شخصیات
اردو مصنفین